PROTIMONOPOLNÝ ÚRAD SLOVENSKEJ REPUBLIKY

ROZHODNUTIE

Číslo: 2001/ZK/1/1/9						Bratislava 23.01.2001 

	Protimonopolný úrad Slovenskej republiky, I. výkonný odbor, v správnom konaní začatom na návrh podnikateľov MILSY a.s., Partizánska 224/B, Bánovce nad Bebravou, MLIEKOSPOL, a.s. Šurianska 10, Nové Zámky a LEVICKÉ MLIEKÁRNE a.s., Júrska cesta č. 2, Levice, zastúpených  JUDr. Annou Hudákovou, Komerčno -  právna  kancelária, Vígľašská 13, 851 07 Bratislava, vo veci  vydania rozhodnutia v zmysle § 5 ods. 4 zákona     č. 188/1994 Z. z. o ochrane hospodárskej súťaže v znení neskorších predpisov  takto 

					rozhodol :

	na základe § 12 ods. 4 písm. b) zákona č. 188/1994 Z. z. o ochrane hospodárskej súťaže v znení  neskorších predpisov správne konanie zastavuje, pretože účastníci konania vzali návrh na začatie konania späť.

Odôvodnenie:

	Na návrh podnikateľov MILSY a.s., Partizánska 224/B, Bánovce nad Bebravou, MLIEKOSPOL, a.s. Šurianska 10, Nové Zámky a LEVICKÉ MLIEKÁRNE a.s., Júrska cesta č. 2 , Levice, ako zakladateľov (ďalej len „Zakladatelia“) podnikateľa MILK HOLDING, a.s., Šafárikovo nám. 4, Bratislava, zastúpených splnomocneným zástupcom  JUDr. Annou Hudákovou, začalo dňa  15. 11. 2000 v zmysle § 12 ods. 1 zákona  č.188/1994 Z. z. o ochrane hospodárskej súťaže v znení neskorších predpisov (ďalej len „zákon") správne konanie voči Zakladateľom vo veci rozhodnutia podľa § 5 ods. 3 zákona (negatívny atest), či  činnosti a konania Zakladateľov  v danej veci nie sú v rozpore s § 3 a 4  alebo či jednotlivé dohody obmedzujúce súťaž nie sú v rozpore s odsekom 1. 

	Listom zo dňa 01.12.2001 bol predmetný návrh doplnený žiadosťou o vydanie rozhodnutia v zmysle § 5 ods. 4 zákona.

	Dňa 09.01.2001 bol  doručený úradu list ev. č. 185, ktorým splnomocnená zástupkyňa Zakladateľov predložila  späťvzatie  žiadosti o vydanie rozhodnutia v zmysle § 5 ods. 4 zákona v celom rozsahu.

	Na základe uvedených skutočností úrad rozhodol tak, ako je uvedené vo výrokovej časti rozhodnutia.

Poučenie:

	Podľa § 61 ods. 1 zákona č. 71/1967 Zb. o správnom konaní proti tomuto rozhodnutiu možno podať na Protimonopolný úrad Slovenskej republiky, I. výkonný odbor v lehote 15 dní odo dňa oznámenia tohto rozhodnutia rozklad. Včas podaný rozklad má odkladný účinok.

							Ing.  Ladislav Szabó
						     riaditeľ I. výkonného odboru

Rozhodnutie sa doručí:

JUDr. Anna Hudáková, Vígľašská 13, 851 07 Bratislava